Uzavreli grad
Uzavreli grad je jugoslovenski crno-bijeli igrani film snimljen 1961. u režiji Veljka Bulajića. Po žanru je drama, koja se po temi i stilu naslanja na njegov raniji film Vlak bez voznog reda, odnosno prikazuje dramatične ekonomske i socijalne promjene u Jugoslaviji nakon Drugog svjetskog rata. Radnja je smještena u Zenicu 1950-ih i prikazuje izgradnju tamošnjih čeličana, te kako je ona dovela do nagle transformacije provincijskog bosanskog gradića u veliki i moderni grad. Film je premijerno prikazan na Pulskom filmskom festivalu gdje je podijelio Zlatnu arenu za najbolji film sa slovenskim filmom Balada o trubi i oblaku.

Nepuna pola vijeka kasnije je hrvatski filmski kritičar Jurica Pavičić napisao kako je Uzavreli grad dokumentirao poratnu transformaciju poratnog društva, prije svega  kroz prizmu rodnih odnosa, odnosno kako su žene kroz proces industrijalizacije i urbanizacije stekle kakvu-takvu ravnopravnost i dostojanstvo.

Kratak sadržaj 

Seljaci i njihove porodice, inženjeri, tehničari, kriminalci i prostitutke stekli su se na izgradnji industrijskih postrojenja u Zenici. Osećajući dobro sve želje i preokupacije ovih ljudi, Šiba pokušava da im pomogne, radeći sa predanošću i ljubavlju koja prevazilazi njegovu dužnost. Teško je zadovoljiti sve i ostvariti što više u tom uzavrelom gradu i Šiba čini greške, nošen željom da postigne i nemoguće. Velikim naporom, graditelji uspijevaju savladati stihiju posle pucanja brane, i dok prvo željezo teče iz novih peći, Šiba, smijenjen zbog učinjenih grešaka, napušta uzavrelu Zenicu.

Uloge

Izvori

Spoljašnje veze 
 Uzavreli grad na www.filmovi.com 
 

Jugoslavenski filmovi
Dramski filmovi
Epski filmovi
Authority control 2